**MARIJAMPOLĖS ,,ŠALTINIO“ PROGIMNAZIJA**

**DIREKTORIAUS JONO KUKUKO**

**2021 METŲ VEIKLOS ATASKAITA**

2022- Nr. \_\_\_\_\_\_\_\_

Marijampolė

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
|  Marijampolės ,,Šaltinio“ progimnazijos 2021-2023 m. strateginiame veiklos plane numatyti tikslai ir uždaviniai buvo orientuoti į mokinių mokymosi motyvaciją skatinančio, mokinių pažangą laiduojančio ugdymo organizavimą, taikant inovatyvius mokymo(-si) metodus ir priemones (I tikslas), bei tokiam ugdymui pritaikytos aplinkos bei organizacinės aplinkos darbui ypatingomis sąlygomis ir darbui nuotoliniu būdu nuo 2020 m. rugsėjo 1 d. parengimas (II tikslas). Tikslams pasiekti buvo numatyti ir įgyvendinti uždaviniai: tobulinti integruotą ugdymą pradinėse klasėse, kurti STEAM ugdymui pritaikytą aplinką, tobulinti mokytojų kompetencijas STEAM srityje ir skatinti progimnazijos bendruomenės domėjimąsi STEAM, taikyti konstruktyvumą ir savarankišką darbą skatinančius metodus ugdymo procese (I tikslui) ir pritaikyti G-Suite for Education Google Classroom mokymo(-si) platformą ugdomajam darbui ypatingomis sąlygomis ir darbui nuotoliniu būdu bei apmokyti mokytojus ir pagalbos mokiniui specialistus darbui su ja, įsigyti IT priemones, reikalingas G-Suite for Education Google Classroom įrankiams taikyti pamokoje dirbant nuotoliniu būdu (II tikslui). 2021 metai – tai nuotolinio ir/ar hibridinio ugdymo metai, kurie pateikė didelius iššūkius, pareikalavo visų progimnazijos narių sutelktumo, organizuotumo, atvirumo, kaitos ir kt.  Viena iš mokinių mokymosi motyvaciją skatinančių, mokinių pažangą laiduojančių ugdymo formų – integruotas ugdymas; tai inovatyviais mokymo(-si) metodais ir priemonėmis grįstas ugdymas. Integruotas ugdymas – šiuolaikiškas metodas, pagrįstas mokomųjų dalykų jungimu pagal temas, reiškinių tyrimu ir aptarimu (teminiu integravimu). Integruotas ugdymas leidžia sudaryti vientisą pasaulio vaizdą, susieti dalykinius gebėjimus (apimamos visos pradinio ugdymo disciplinos) ir bendruosius gebėjimus – vaiko saviraišką, bendravimo įgūdžius, mokėjimą mokytis, kūrybiškumą ir kt. Bendrieji ir dalykiniai gebėjimai ugdomi aptariant tikrovės reiškinius, sprendžiant problemas, bendradarbiaujant grupėje, tyrinėjant, rengiant projektus, atliekant kūrybines užduotis. **Mokomųjų dalykų integravimas ypač svarbus pradinio ugdymo amžiaus tarpsniui**, nes šio amžiaus mokiniai suvokia aplinką kaip nedalomą visumą.  Pradinio ugdymo dalykai (visose pradinio ugdymo programos klasėse) buvo integruojami su IT; pamokos buvo organizuojamos STEAM klasėje, informacinių technologijų kabinete arba progimnazijos informaciniame centre. Pamokoje dirbo pradinių klasių ir, pagal poreikį, informacinių technologijų mokytojai. 8 klasėse organizuojamas anglų kalbos /technologijų/informacinių technologijų integruotas ugdymas. Progimnazija įgyvendino projektą ,, CLILiG -integruotas vokiečių kalbos ir dalyko mokymas(is) Lietuvoje“, kurį organizavo Goethe institutas Vilniuje. Tikslinė grupė – 7-ųjų klasių mokiniai, besimokantys vokiečių kalbos. Visus mokso metus vyko vokiečių kalbos technologijų integruotos pamokos. Mokiniai dalyvavo Tarptautinėje konferencijoje ,,Tiriame, mokomės vokiečių kalbos ir dalijamės“.  Progimnazijair klasių bendruomenės analizavo ugdymo rezultatus, numatė galimybes jų gerinimui. Visų ketvirtokų klasių ugdymo rezultatų **lyginamoji analizė leidžia** progimnazijai priimti sprendimus dėl pradinio ugdymo dalykų integravimo tobulinimo, korekcijos. Nacionalinis 4 klasių mokinių patikrinimas (matematika ir skaitymas) buvo vykdomas nuotoliniu būdu, tad jo rezultatų patikimumas yra nedidelis. Duomenys pristatyti progimnazijos Mokytojų tarybos posėdyje (2021-06-17 Nr.PR-31 (1.4E). Formuojant ir įgyvendinant ugdymo turinį buvo siekiama sukurti galimybes kiekvienam mokiniui pasiekti asmeninę brandą bei įgyti šiuolaikinėje visuomenėje būtinų kompetencijų. Atsižvelgiant įtai ugdymo turinys progimnazijoje diferencijuojamas ir individualizuojamas, pritaikomas mokinių amžiaus tarpsniams, turimai patirčiai, poreikiams, sugebejimų lygiui, mokymosi stiliams. Tuo stiprinama ugdymo turinio vidinė integracija, ryšys su gyvenimu, darbo pasauliu, kultūros procesais. Ypatingas **dėmesys skiriamas STEAM – integraliam, į kompleksišką tikrovės reiškinių pažinimą ir pritaikymą kreipiančiam mokinių gebėjimų ugdymui,** gamtos mokslų, matematikos, technologijų, menų ir inžinerijos kontekste.  Progimnazijoje įrengtos edukacinės patalpos, skatinančios patyriminį gamtamokslinį ugdymą(-si) STEAM metodais (įrengtos patyriminiam ugdymui(-si) tinkamos erdvės: kompiuterizuota gamtos mokslų ir technologijų klasė, dvi gamtamokslinių tyrimų laboratorijos 1-4 ir 5-8 klasėms ir spausdinimui 3D spausdintuvu patalpa, modernizuotos mokinių kūrybiškumą skatinančios aplinkos, pradinių klasių mokinių vestibiuliai II ir III aukštuose), mokomieji kabinetai ir klasės aprūpintos moderniomis mokymo(-si) priemonėmis ir vadovėliais.  Patobulinta progimnazijos IKT bazė, pasirinkta mokymo(-si) platforma. Progimnazijos mokytojų kompetencijos plėtotos, prioritetą skiriant ilgalaikėms kvalifikacinėms programoms, susijusioms su šiuolaikine pamokos vadyba, STEAM mokslų ugdymu, mokinių individualios pažangos fiksavimu, saugios ugdymosi aplinkos kūrimu.  Užikrinta formalaus ir neformalaus švietimo dermė, pasiūlant mokiniams pasirenkamųjų dalykų, modulius, neformaliojo švietimo programas, jų turinį derinant su įgyvendinamais tarptautiniais, respublikiniais, savivaldybės, miesto ir progimnazijos projektais.  Mokytojai bendradarbiavo planuojant ugdymo turinio integraciją, organizuojant teminį mokymąsi.Parengti STEAM veiklų preliminarūs tvarkaraščiai. Kaupiama patyriminio mokymosi pamokų bazė; mokytojai dalinasi sėkmės atvejais patyriminių pamokų metu tarpusavyje, progimnazijos internetinėje svetainėje, Facebook paskyroje ir kt.  Siekdama ugdyti mokinių bendrąsias kompetencijas, progimnazija bendradarbiavo su socialiniais partneriais, organizavo tėvų susirinkimus ir apklausas STEAM mokslais grįsto ugdymo klausimais. Progimnazijoje savo veiklą vysto Marijampolės moksleivių kūrybos centras ir VŠĮ ,,Lispa“. Progimnazijoje veikia pradinių klasių, gamtamokslių ir kitų dalykų mokytojų ,,STEAM klubas“. Progimnazijos STEAM klubas bendradarbiauja su Marijampolės regioniniu STEAM atviros prieigos centru.  Įgyvendinant Pradinio ir Pagrindinio ugdymo bendrosiose programose įvardytų mokymo(si) ir ugdymo(si) tikslus ir uždavinius skaitmeniniais mokymo(si) ištekliais ir priemonėmis , **atnaujinta informacinių ir komunikacinių technologijų įranga bei tobulintos mokytojų skaitmeninio raštingumo kompetencijos.** Progimnazijoje tobulintos progimnazijos bendruomenės narių skaitmeninė teorinė ir praktinė kompetencijos. Atnaujintos turimos ir įsigytos naujos skaitmeninėspriemonės, informacinių ir komunikacinių technologijų įranga; skaitmeninės kompiuterinės platformos, mokymosi aplinkos ,,EDUKA klasė“, EMA. Įsigyta kompiuterinė įranga laidavo kokybišką mokytojų darbą nuotoliniu būdu; įsigyta kompiuterine ir internetine įranga buvo aprūpinami mokiniai darbui nuotoliniu būdu. Progimnazijoje atsisakyta spausdintų pratybų. Šios priemonės leido diferencijuoti ir individualizuoti mokymo(-si) procesą ir laidavo interaktyvią motyvavimo sistemą. Informacinių ir komunikacinių technologijų integravimas į ugdymą pagerino ugdymo proceso kokybę, skatino mokymosi motyvaciją, savarankišką mokymasį, ugdymo turinio integraciją. Bendro informacinių ir komunikacinių technologijų įrankių diegimas laiduoja kokybišką nuotolinį progimnazijos bendruomenės narių bendravimą ir bendradarbiavimą.  Progimnazijos aprūpinimas IT priemonėmis 2021 metais: progimnazijai perduota nemokamai naudotis 14 nešiojamų kompiuterių, 10 stacionarių kompiuterių komplektų, 2 komplektai hibridinei klasei ir maršrutizatorius; progimnazija nupirko 2 stacionarių kompiuterių komplektus, 1 monitorių kompiuteriui, 1 interaktyvią lentą, 1 interaktyvų ekraną, 1 mobilų stovą ekranui, 1 kopijavimo aparatą, 1 projektorių ir 1 adapterį. Progimnazijos erdvėse veikia 15 WIFI stotelių (progimnazija dalyvavo ESF projekte „[Saugios elektroninės erdvės vaikams kūrimas](https://wifi.lm.lt/kontaktai/)"; greta stotelių esančiuose kabinetuose mokytojai ir mokiniai pamokoje saugiai gali naudoti savus mobiliuosius įrenginius), kiekvieno mokytojo darbo vieta kompiuterizuota, yra internetinė prieiga, yra 3 kompiuterių klasės, 2 laboratorijos. IT priemonės reikalauja atnaujinimo, papildymo, progimnazijos tikslas - naujausios technologijos: skaitmeniniai ekranai, kalbų laboratorija, inovatyvios priemonės technologiniam ugdymui ir kt. Planšetės ir kompiuteriai ypač nusidėvėjo organizuojant nuotolinį ugdymą, planšetėmis ir kompiuteriais buvo aprūpinti 36 mokiniai. Progimnazija ekstremalios situacijos šalyje metu, kryptingai ir tinkamai pasiruošė dirbti nuotoliniu mokymosi būdu. Parengti progimnazijos dokumentai, reglamentuojantys nuotolinį mokymąsi Marijampolės ,,Šaltinio“ progimnazijoje karantino metu: Marijampolės „Šaltinio“ progimnazijos direktoriaus 2020 m. lapkričio 20 d. įsakymu Nr.V-90 patvirtintos Ugdymo proceso organizavimo nuotoliniu būdu taisyklės 5-8 klasių mokiniams, o 2020 m. gruodžio 30 d. įsakymu Nr. V-97 ir taisyklės 1-4 klasių mokiniams, Marijampolės „Šaltinio“ progimnazijos mokymo nuotoliniu ugdymo proceso organizavimo būdu tvarkos aprašas, patvirtintas Marijampolės „Šaltinio“progimnazijos direktoriaus 2021 m. gegužės 7 d. įsakymu Nr. V-31(1.3E).  Pandemijos mastams neslūgstant, progimnazija toliau intensyviai integravo skaitmenines priemones – turtino skaitmeninio mokymo turinį, įsigijo kompiuterinės įrangos, kėlė mokytojų kompetencijąs. **,,Google for Education“ - nuotolinio ugdymo procesui užtikrinti reikalingų programų rinkinys.** „Google for Education“ sudaro sąlygas nuolatiniam mokytojo, mokinių ir tėvų bendradarbiavimui. Progimnazijos naudojama G-Suite for Education Google Classroom mokymo (-si) platforma leido organizuoti pamokas internetu, leido naudoti lengvai pasiekiamas programas: vaizdo skambučiai, virtuali klasė bei interaktyvi lenta. Ši platforma suteikė įrankius skirtus skaičiuoti, daryti prezentacijas bei užrašams kurti. Buvo galima užduoti namų darbus bei vykdyti kontrolinius ir testus, kuriuos ugdymo proceso dalyviai pasiekė internetu.  Siekiant mokytojų asmeninio tobulėjimo, pedagogai vykdė gerosios patirties „Mokytojas mokytojui“ sklaidą, metodinėse grupėse rengė atviras pamokas, pranešimus, metodines diskusijos, praktikumus. Per mokslo metus progimnazijos pedagogams buvo suorganizuoti kelių modulių „Google Classroom platformos panaudojimo galimybės Marijampolės „Šaltinio“ progimnazijoje“ kvalifikacijos kėlimo mokymai apie nuotolinį darbą, kurie apėmė tokias temas: Google Classroom įrankių taikymas pamokoje, siekiant mokinių mokymosi motyvacijos ir asmeninės pažangos; metodinės veiklos, pamokų, pasitarimų, susirinkimų ir kt. organizavimas Google Classroom aplinkoje; atvirkščia pamoka, IT įrankių panaudojimas ugdymo procese. Visi progimnazijos pedagogai dalyvavo kvalifikacijos tobulinimo renginiuose, be to buvo skatintos įvairios patirties sklaidos formos **Progimnazijos veiklos įsivertinimas** buvo vykdomas vadovaujantis Įsivertinimo rekomendacijomis, patvirtintomis 2016 m. kovo 29 d. įsakymu Nr. V-267. Remiantis 2019-2020 m.m. giluminio audito ataskaita, progimnazijos tikslais ir uždaviniais 2020-2021 mokslo metams, pasirinkta giliau analizuoti rodiklio 2.3.1. Mokymasis – savivaldumas mokantis, mokymosi konstruktyvumas bei socialumas - aspektus, pastebėti gerosios praktikos pavyzdžius. Progimnazijos veiklos kokybės įsivertinimui atlikti pasirinkta internetinės apklausos, progimnazijos dokumentų, turimų audito ataskaitų analizė. Ugdymas progimnazijoje vyko kontaktiniu ir nuotoliniu būdu, todėl įsivertinant dėmesys skirtas išsiaiškinti, kaip mokiniams sekėsi organizuoti, stebėti savo mokymąsi ir pažangą; su kokiais iššūkiais susidūrė mokant(is) nuotoliniu būdu mokiniai, mokytojai, tėvai. Apklausti mokytojai, pradinių klasių mokiniai, 5 ir 7 klasių mokiniai ir jų tėvai. Duomenys pristatyti Mokytojų tarybos posėdyje (2021-08-30 Nr.PR-36 (1.4E). Mokantis nuotoliniu būdu išryškėjo konstruktyvaus mokymosi stoka. 78% apklaustų pradinių klasių mokinių patvirtina, kad mokytojai juos skatina mąstyti, tyrinėti, suprasti ir pagrįsti savo mintis, tačiau mokydamiesi nuotoliniu būdu 30% mokinių jautė nerimą ir įtampą, kažko nenugirsdavo, nesuprasdavo, o 5, 7 klasėse – dėl to nerimavo 35% mokinių. Mokytojai atkreipė dėmesį, kad mokiniai negalėjo atlikti dalies tiriamųjų darbų ir bandymų. Tai trukdė kurti prasmingus mokymosi ryšius, pademonstruoti įgūdžius, gebėjimus, apsunkino konstruktyvų grįžtamąjį ryšį. Mokytojai pastebėjo, kad vyresni mokiniai vengė atsakinėti ar nenoriai atliko kai kurias praktines užduotis, nes neturėjo tinkamų sąlygų ar priemonių namuose. Dalis (20%) pradinių klasių mokinių mano, kad padaugėjo namų darbų, atsiskaitymų lyginant su mokymusi progimnazijoje, o 5,7 klasių - net 54%. Mokytojai taip pat pažymi, kad jiems darbo krūvis išaugo dirbant nuotoliniu būdu: daugiau laiko užima mokinių darbų taisymas, pasiruošimas pamokoms. Mokiniams namuose užduotis atlikti padėdavo tėveliai: taip teigia 51% pradinių klasių mokinių ir 21% vyresnių klasių mokinių. Didžiausia problema, kurią nurodė vyresnių klasių mokiniai ir jų tėvai (37%) - mokiniams namuose sunku prisiversti mokytis, trūko motyvacijos. Dalis mokinių ir tėvų (21%) nurodo, kad sunkumų kėlė ir technologiniai trikdžiai. Tam pritaria ir mokytojai, nes dar buvo nepasiruošę dirbti su Classroom platforma. Baigiantis mokslo metams visi respondentai pripažino, kad IT srityje įgūdžiai patobulėjo: 34% 5, 7 klasių mokinių patenkinti, kad gali mokytis nuotoliniu būdu ir jaučiasi ramiai, 53% pradinių klasių mokinių džiaugiasi išmokę geriau dirbti kompiuteriu, o atsakiusieji mokytojai pažymi, kad tobulino savo kompetencijas seminaruose, įvaldė Zoom įrankų ir Classroom platformą, pamokose išbandė įvairius IT įrankius. Mokantis nuotoliniu būdu stebimi stipresni ugdymo dalyvių bendradarbiavimo ryšiai. 44% pradinių klasių mokinių džiaugiasi, kad daugiau bendravo su tėvais. Dalis 5, 7 klasių mokinių tėvų (19%) patenkinti, kad galėjo nuolat stebėti vaiko pažangą ir elgesį. Dalis mokytojų pastebėjo, kad padažnėjo bendravimas su mokinių tėvais, bendradarbiavimas su jais tapo aktyvesnis, glaudesnis. Išvada: progimnazijos veikla pagal rodiklio 2.3.1. Mokymasis – savivaldumas mokantis, mokymosi konstruktyvumas bei socialumas - aspektus, pakankamai kryptinga, bet dar tobulintina bei verta stiprinti. Rekomendacijos: 1. Tobulinti mokinio inidividualios pažangos aptarimą atkreipiant dėmesį į sprendimų priėmimą kartu su mokiniais dėl tolesnės jų pažangos siekimo. 2. Mokyti mokinius įsivertinti padarytą pažangą klaidas vertinant, kaip atspirties tašką siekiant likviduoti spragas ar pagilinti žinias. 3. Stiprinti mokymosi motyvaciją ir mokinio savivertę naudojant formuojamojo vertinimo elementus, nurodant mokiniams skirtingus užduočių atlikimo būdus ir suteikiant savalaikį grįžtamąjį ryšį. 4. Efektyvinti dalykinių konsultacijų veiklą skatinant mokinius aktyviau pasinaudoti teikiama pagalba pasiekimams gerinti. 5. Diegti STEAM ugdymą siekiant gilesnio ir sėkmingesnio mokinių mokymosi. 6. Užtikrinti technines galimybes hibridiniam ugdymui. **2021 metais atlikti pagrindiniai darbai:** progimnazija atnaujino valgyklos maitinimo salę (pakabinamos lubos, nauja apšvietimo sistema, išdažytos sienos, pakeista stiklinė pertvara) už 20,5 tūkst eurų. Progimnazijos lėšomis savi darbuotojai pakeitė vandentiekio stovo vamzdyną ir suremontavo pradinių klasių kabinetą. Medžiagos kainavo apie 4,0 tūkst. Eurų.  **2021 metais prgimnazijoje buvo** **tęsiama Olweus programos kokybės užtikrinimo sistema (OPKUS)** (ji įgyvendinama nuo 2017 m. kovo mėnesio). Sistemingai vykdomi programos MSG (Mokymosi ir supervizijų grupių) užsiėmimai**;** Olweus programos nuostatos integruotos į formalų ir neformalų ugdymą (šios sistemos veiksmingumas : 2018 m. progimnazijos - 13,8% , Lietuvos – 16,0%, 2019 m. progimnazijos – 13,6% , Lietuvos – 15%, 2020 m. progimnazijos – 9,3% , Lietuvos – 10,3% patyčių atvejų procentai). 2021 metų patyčių lygis bus pateiktas 2022 metų pradžioje. Sveikatos ir lytiškumo ugdymo bei rengimo šeimai bendrosios programos integruotos į dalykų turinį, įgyvendinamos per neformaliojo švietimo veiklas; ugdymo karjerai programa įgvendina per klasės valandėles, socialinio pedagago veiklą. Marijammapolės savivaldybės finansuojamas projektas ,,Suprask ir atrask‘‘, kurio veiklų metu siekiama sudaryti tinkamas sąlygas ugdomajam patyriminiam procesui, reikalaujančiam įgūdžių, reikalingų pažinti ir valdyti emocijas, skatinti rūpestingumą ir empatiją, kurti teigiamus santykius tarp mokinių, priimti atsakingus sprendimus ir efektyviai spręsti problemas.  Pasirašyta iš Europos sąjungos struktūrinių fondų lėšų bendrai finansuojamo projekto Nr. 09.2.1-ESFA-V-719-01-0001 „Kokybės krepšelis“ sutartis su Nacionaline švietimo agentūra. Parengtas ,,Marijampolės ,,Šaltinio“ progimnazijos veiklos tobulinimo planas“. Jo rengime dalyvavo visi pradinio ugdymo mokytojai ir pagrindinio ugdymo mokytojai dalykininkai. Pagrindinis tikslas: inovatyviai organizuoti ugdymo procesą, skiriant didesnį dėmesį STEAM ugdymui bei asmeninei mokinio ūgčiai. 2021 m. buvo tęsiamas bendradarbiavimas su šalies Šaltinio vardo ugdymo įstaigomis: Alytaus, Raseinių, Tauragės ir Panevėžio progimnazijomis. Dėl apribojimų susijusių su pandemija, bendros veiklos vyko nuotoliniu būdu.  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

1. **Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Siekti ugdymo kokybės, užtikrinti kiekvieno mokinio pažangą ir pasiekimus  | Nacionalinio mokinių patikrinimo rezultatai ne žemesni nei šalies rezultatų vidurkis | Nacionalinis mokinių pasiekimų patikrinimas (NMPP) vyko elektroninėje erdvėje 2021 metų gegužės mėn;. elektroninis NMPP testavimas vyko 4 ir 8 klasėse.2021 m. NMPP testavime ketvirtokų matematikos surinktas šalies taškų vidurkis siekė 27 taškus iš 40 galimų surinkti taškų skaičiaus , o skaitymo – 22 taškus iš 31 galimų surinkti taškų skaičiaus. Aštuntokų matematikos šalies taškų vidurkis siekė 30 taškų iš 50 galimų surinkti taškų skaičiaus , o skaitymo – 27 taškus iš 37 galimų surinkti taškų skaičiaus. Atsižvelgiant į tai, kad mokiniai atliko testus labai skirtingomis sąlygomis, mokykloms DPS KELTAS pateikė tik trumpas mokyklų mokinių rezultatų ataskaitas, kuriose jų rezultatai nebuvo lyginami su vidutiniais rezultatais šalyje ar savivaldybėje.COVID-19 pandemijos sukelti iššūkiai svarbi prielaida šiuos pasiekimų patikrinimus ir jų rezultatus naudoti kaip informaciją, skirtą mokinių įsivertinimui, spragų dėl nuotolinio mokymosi likvidavimui.  | Marijampolės ,,Šaltinio“ progimnazijos eNMPP rezultatai:1.Ketvirtokai (matematika):- testą laikė – 59;- surinktų taškų vidurkis – 24,9;- maksimalus galimų taškų skaičius – 40.2. Ketvirtokai (skaitymas):- testą laikė – 60;- surinktų taškų vidurkis – 22,4;- maksimalus galimų taškų skaičius – 31.3. Aštuntokai (matematika):-testą laikė – 34;- surinktų taškų vidurkis – 22,8;- maksimalus galimų taškų skaičius – 50.4. Aštuntokai (skaitymas):- testą laikė – 30;- surinktų taškų vidurkis – 26,0;- maksimalus galimų taškų skaičius – 37.Progimnazijos ketvirtokų ir aštuntokų matematikos mokinių patikrinimų vidurkiai yra mažesni nei šalies rezultatų vidurkiai.Pastaba: eNMPP buvo vykdomas progimnazijai dirbant nuotoliniu būdu, todėl rezultatų patikimumo procentas yra nedidelis.eNMPP rezultatai paskelbti Duomenų perdavimo sistemoje KELTAS, progimnazijos paskyroje.  |
| 1.2. Gerinti mokinių pasiekimus, kompensuojant nuotolinio mokymosi spragas  | Atliktas tyrimas identifikuoti problemas, kilusias mokiniams dėl nuotolinio mokymosiParengtas ir įgyvendinamas (ne mažiau 90 proc.) mokinių ugdymo(si) praradimų kompensavimo planas. | Remiantis 2019-2020 m.m. giluminio audito ataskaita, progimnazijos tikslais ir uždaviniais 2020-2021 mokslo metams, atliktas progimnazijos veiklos įsivertinimas giliau analizuojant rodiklio 2.3.1. Mokymasis – savivaldumas mokantis, mokymosi konstruktyvumas bei socialumas - aspektus, siekiant nustatyti gerosios praktikos pavyzdžius.Ugdymas progimnazijoje vyko kontaktiniu ir nuotoliniu būdu, todėl įsivertinant dėmesys skirtas išsiaiškinti, kaip mokiniams sekėsi organizuoti, stebėti savo mokymąsi ir pažangą; su kokiais iššūkiais susidūrė mokant(is) nuotoliniu būdu mokiniai, mokytojai, tėvai. Apklausti mokytojai, pradinių klasių mokiniai, 5 ir 7 klasių mokiniai ir jų tėvai.Progimnazijos veiklos kokybės įsivertinimas atliktas internetinės apklausos, progimnazijos dokumentų, turimų audito ataskaitų analizių pagalba.Mokinių ugdymo(si) praradimų kompensavimo veiklos yra integruotos į bendrąjį veiklos planą, kuris patvirtintas Marijampolės „Šaltinio” progimnazijos direktoriaus 2021 m. rugsėjo 29 d. įsakymu Nr.V-67 (1.3E). Veiklos planuotos vadovaujantis progimnazijos veiklos įsivertinimo rekomendacijomis Nr.4, Nr. 6 (žiūr, užduotis 1.2.1) ir eNMPP rezultatais.Mokinių ugdymo(si) praradimai progimnazijoje kompensuoti per 2021 -2022mokslo metų progimnazijos ugdymo planą. Rengiant klasių ugdymo planus buvo ištirtas poreikis (2020-2021 m.m. atliktas progimnazijos veiklos įsivertinimas) priemonių ugdymo(si) praradimams dėl ligos ir kitų priežasčių praleidusiems dalį pamokų, nedarantiems pažangos mokiniams ir patyrusiems mokymosi sunkumų COVID-19 pandemijos metu mokiniams kompensuoti. 2021-2022 m.m. ugdymo planuose numatytos konsultacijos (bendruomeninės valandos): lietuvių kalbai, vokiečių/anglų/rusų kalboms, matematikai, informacinėms technologijoms, fizikai, chemijai, biologijai, istorijai ir pradinio ugdymo klasėms. Kai kuriose 5-8 klasėse numatytas pagilintas anglų kalbos mokymas.Konsultacijos (individualios ir grupinės) gali būti organizuojamos nuotoliniu mokymo proceso organizavimo būdu ir kasdieniu mokymo proceso organizavimo būdu.Progimnazijoje nuo 2021 m. spalio 25 d. iki 2021 m. gruodžio 17 d. buvo vykdomos konsultacijos, skirtos mokinių mokymosi praradimams kompensuoti. Konsultacijas vedė visos pradinio ugdymo programos mokytojos ir mokytojai dalykininkai (išskyrus dorinio ugdymo, fizinės kultūros, dailės, muzikos ir technologijų). Siekdama sumažinti nuotolinio mokymo pasekmes vaikų ir jaunimo fizinei bei psichikos sveikatai, siekdama gerinti mokinių emocinę būklę ir sukuriant kuo palankesnes sąlygas patirti mokymosi sėkmę jau sugrįžus į klases, ,,Šaltinio“ progimnazija nuo 2021 m. rugsėjo 1 d. dalyvauja Geros savijautos programoje. Geros savijautos programa – tai pasirenkamųjų paslaugų fondas mokykloms, skirtas mokinių emocinei sveikatai, fizinei būklei ir socialiniams įgūdžiams atstatyti ir palaikyti. Išnaudojant Kultūros paso platformą ir veikimo schemą, praplečiant asortimentą, progimnazija galėjo savarankiškai rinktis tikslines paslaugas iš fizinių, juridinių ir nevyriausybinių organizacijų teikėjų sąrašo aktyvioms veikloms gryname ore, komandos formavimo užsiėmimams, psichologų paskaitoms, emocinio intelekto mokymams organizuoti ir pan. Vienam mokiniui skiriamas 15 Eur krepšelis. Geros savijautos programa yra įtraukta į „Ilgalaikių neigiamų COVID-19 pandemijos pasekmių asmens ir visuomenės psichikos sveikatai mažinimo veiksmų planą 2021–2022 metams. | Progimnazijos veikla pagal rodiklio 2.3.1. aspektus - pakankamai kryptinga, bet dar tobulintina bei verta stiprinti. Rekomendacijos: 1. Tobulinti mokinio inidividualios pažangos aptarimą atkreipiant dėmesį į sprendimų priėmimą kartu su mokiniais dėl tolesnės jų pažangos siekimo. 2. Mokyti mokinius įsivertinti padarytą pažangą klaidas vertinant, kaip atspirties tašką siekiant likviduoti spragas ar pagilinti žinias. 3. Stiprinti mokymosi motyvaciją ir mokinio savivertę naudojant formuojamojo vertinimo elementus, nurodant mokiniams skirtingus užduočių atlikimo būdus ir suteikiant savalaikį grįžtamąjį ryšį. 4. Efektyvinti dalykinių konsultacijų veiklą skatinant mokinius aktyviau pasinaudoti teikiama pagalba pasiekimams gerinti. 5. Diegti STEAM ugdymą siekiant gilesnio ir sėkmingesnio mokinių mokymosi. 6. Užtikrinti technines galimybes hibridiniam ugdymui. Progimnazijos veiklos įsivertinimo rezultatai aptarti 2021 m. birželio 22 d. progimnazijos Tarybos posėdyje (protokolas 2021-06-23 Nr. PR-33(1.4E), 2021 m. rugpjūčio 30 d. progimnazijos Mokytojų tarybos posėdyje (protokolas 2021-08-30 Nr. PR-36 (1.4E), 2021 m. spalio 26 d. mokinių tėvų komitetų atstovų susirinkime (protokolas 2021-11- 11 Nr. PR-42 (1.4E). Nuotolinio mokymo organizavimą bei vykdymą karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant kitoms individualioms aplinkybėms, dėl kurių ugdymo procesas negali būti organizuojamas įprastu būdu reglamentuoja ,,Marijampolės ,,Šaltinio“ progimnazijos mokymo nuotoliniu ugdymo proceso organizavimo būdu aprašas“ (2021 m.gegužės 7d.,,Šaltinio“ progimnazijos direktoriaus įsakymas Nr.V-31 (1.3E).Marijampolės ,,Šaltinio“ progimnazijos 2021-2022 mokslo metų pradinio ir pagrindinio ugdymo I dalies programų ugdymo planas, patvirtintas 2021 m. rugpjūčio 24 d. įsakymu Nr.V-51 (1.3E).Progimnazijai pakanka mokymo lėšų 100% ugdymo plano realizavimui.Mokytojų konsultacijų tvarkaraščiai, įrašai TAMO dienyne, mokytojų darbo laiko apskaitos žiniaraščiai. Parengtos rekomendacijos dėl konsultavimo. Svarbiausios: konsultacijos buvo organizuojamos, kai mokiniui ar mokiniams buvo ar yra paskirtas izoliacijos laikotarpis, serga (pvz, besimptome forma, lūžo koja ir kt.), bet gali mokytis, yra grįžę iš užsienio, turintiems spragų, besimokantiems pagal SUP programas ir kt.; bendrą informaciją apie konsultacijas mokiniams ir jų tėvams pateikia administracija, konkrečius susitarimus (nurodo konkretų laiką, būdą, išsiunčia prisijungimą, jei per zoom, paraginimą lankyti ir kt.) vykdo mokytojas (atsižvelgdamas į situaciją, mokytojas planuoja konsultacijų intensyvumą); apmokėjimas buvo vykdomas spalio, lapkričio, gruodžio mėn. kaip priemoka už papildomą darbą (apmokamos kontaktinės valandos, valandos ugdomajai veiklai planuoti, pasiruošti konsultacijoms ir mokinių mokymosi pasiekimams vertinti). Šių konsultacijų laikas ir konsultacijų, nuo rugsėjo 1 d. skirtų mokymosi praradimas kompensuoti, laikas negali sutapti.Marijampolės ,,Šaltinio“ progimnazijos direktoriaus 2021 m. spalio 21 d. įsakymu Nr.P-90(3.1) patvirtintas mokytojų, kurie ves mokinių konsultacijas, sąrašas ir konsultacijų skaičius per 7 savaites.Taikytų priemonių efektymą iliustruos 2022 metų NMPP ir 2021-2022 mokslo metų mokinių ugdymo(si) rezultatai (progimnazijos mokslo metų pažangumas).2021 m. rugsėjo 22 d. įsakymu Nr,V-63 (1.3E) paskirtas Geros savijautos programos koordinatorius ,,Šaltinio“ progimnazijoje (psichologė R.Berteškaitė). Nuo 2021 m. rugsėjo 1 d. iki 2021 m. gruodžio 31 d. organizuotos veiklos: 1.,,Klasės palydėjimas“ – skirta klasės emocinio klimato gerinimui ir patyčių prevencijai (dalyviai: 6B klasė – 22 mok.).2.,,Drama terra: kaukės“ – skirta gilesniam savęs, savo asmenybės pažinimui (dalyviai: 7 klasės – 46 mok.; 8 klasės – 41 mok.). 3.Pozityvioji juoko jogos praktika – skirta emocinio klimato gerinimui, dėmesingumo sustiprinimui, streso įveikai, skatina laisvesnį ir atviresnį bendravimą, padeda įgyti pozityvios elgsenos gebėjimų (dalyviai: 6A, 6C klasės – 44 mok., 5A,5B klasės – 55 mok.). 4.Bendradarbiavimo ir komandos įgūdžių formavimas 3-4 klasių mokiniams – skirta klasės kolektyvo stiprinimui, mokomasis susitarti, tinkamai bendrauti, suvokti pozityvaus bendravimo svarbą (dalyviai: 4A,B,C klasės – 62 mok., 3A,B klasės – 53 mok.).5.Bendradarbiavimo ir komandinio darbo įgūdžių formavimas 1-2 klasių mokiniams, siekiant jų socializacijos – skirta gerinti tarpusavio santykius su bendraamžiais, stiprinti klasės kolektyvą, mokyti tinkamai bendrauti (dalyviai: 1A,B,C klasės – 64 mok., 2A,B,C klasės – 53 mok.). Įsakymai dėl mokinių išvykų. |
| 1.3. Inicijuoti įstaigoje vykdomų viešuosius pirkimus per CPO | Įstaigos vykdomi viešieji pirkimai ne mažiau nei 30 proc. metinių pirkimų vertės vykdomi per CPO | Pareiga pirkti per CPO - jei vykdomas ne mažos vertės pirkimas, arba jeigu vykdomas mažos vertės pirkimas ir sudaromos sutarties vertė yra 10 000 Eur (be PVM) ar didesnė. Kai prekes, paslaugas ar darbus rinkoje galima įsigyti efektyvesniu būdu racionaliai naudojant tam skirtas lėšas arba jeigu prekės, paslaugos ar darbai siūlomi CPO neatitinka perkančiosios organizacijos poreikių, šio reikalavimo galima ir nesilaikyti.  | Marijampolės ,,Šaltinio“ progimnazijos vykdytų viešųjų pirkimų (galimų pirkti ir pirktų prekių, paslaugų) per CPO vertė sudaro 17,1 % visų metinių pirkimų vertės.Progimnazija 2021 metais ne per CPO atliko pirkimus paslaugų, kurias Marijampolėje teikė tik vieni paslaugos tiekėjai, tiekėjai su kuriais buvo sudarytos ilgalaikės sutartys arba tiekėjai atrinkti konkurso būdu ar deleguoti steigėjo. Kanceliarines, statybines ir kompiuterinės įrangos prekes progimnazija pirko ne per CPO, nes jų reikia greitai ir tokios komplektacijos, kuri atitiktų progimnazijos poreikius. Fotovoltinės saulės elektrinės įrengimas pirktas per CVP IS. |
| 1.4. Inicijuoti įstaigoje rengiamų dokumentų rengimą DVS ,,Kontora“ priemonėmis | Įstaigoje rengiamų dokumentų dalis parengta DVS ,,Kontora“ priemonėmis ne mažiau 80% | Marijampolės ,,Šaltinio“ progimnazijoje DVS ,,Kontora“ priemonėmis rengiamų dokumentų dalis 80%. | Progimnazija laikosi 2018 m. gruodžio mėnesio Susitarimo reikalavimų, susirašinėjimo dokumentai pasirašomi kvalifikuotu e. parašu, atostogų aktai, veiklos aktai, mokinių teisės aktai, personalo teisės aktai, vidaus dokumentai rengiami ir pasirašomi DVS priemonėmis, dokumentų registravimo kortelėje saugomos skaiteninės kopijos, darbo sutartys, pirkimų sutartys registruojamosDVS, dalinai rengiami dokumentų įrašai. Naudotojų skaičius DVS – 73, t.y. visi darbuotojai. ,,Šaltinio“ progimnazijoje DVS ,,Kontora“ priemonėmis rengiamų dokumentų dalis – 80 %. |

1. **Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotis | Priežastys, rizikos  |
| 2.1. 1.5. Užduotis: Sumažinti administracijos (direktorius, pavaduotojai, ūkvedys, buhalteris) darbuotojų atostogų likučius | Dėl progimnazijos direktoriaus dviejų ilgalaikių nedarbingumų (nuo 2020- 11-04 iki 2021-03-09 ir nuo 2021-05-17 iki 2021-08-09, numatyta rizika 7.4.), nei direktorius, nei direktoriaus pavaduotojai atostogų likučių nesumažino. Buhalterė neišnaudojo 8 dienas atostogų už laikotarpį nuo įsidarbinimo mėnesio iki 2021-12-31. |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Įrengta Fotovoltinės saulės elektrinė. 2021 m. balandžio 22 d. sudaryta sutartis Nr.S-2021-115/PS-9 (6.9) ,,Marijampolės ,,Šaltinio“ progimnazijos saulės elektrinės įrangos, įrengimo darbų ir priežiūros paslaugų sutartis“ su UAB Solet Technics. 2021 m. gruodžio 15 d. sudaryta sutartis Nr.PS-48 (6.9) ,,Elektros energijos persiu ntimo paslaugos teikimo nebuitiniam klientui“ su AB ,,Energijos skirstymo operatorius“ (ESO).  | Elektros energija naudojama saviems poreikiams. Bus pagaminama ketvirtadalis elektros energijos metinio mokyklos poreikio. Progimnazija sutaupo apie 25 proc. kasmetinių išlaidų elektros energijai. Sutaupytas lėšas bus galima skirti mokymo kokybės gerinimui. Jėgainė atlieka ir edukacinę funkciją: mokiniai supažindinami su ekologiška elektros energijos gamyba, apie atsinaujinančių energijos išteklių panaudojimą, apie taršos aplinkai sumažinimą. |
| 3.2. Parengtas Lietuvos Respublikos švietimo, mokslo ir sporto ministerijos projekto ,,Kokybės krepšelis“ įgyvendinimo planas ,,Marijampolės ,,Šaltinio“ progimnazijos veiklos tobulinimo planas 2021-2023 metams“. | Galimybė pasinaudoti ,,Kokybės krepšelio“ lėšomis padės mokiniams siekti geresnių rezultatų, vaikai motyvuojami geriau mokytis, lengviau juos įtraukti į ugdymo procesą. |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**4. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 4.1. Informacijos ir situacijos valdymas atliekant funkcijas | 1□ 2□ 3 [x]  4□ |
| 4.2. Išteklių (žmogiškųjų, laiko ir materialinių) paskirstymas | 1□ 2□ 3 [x]  4□ |
| 4.3. Lyderystės ir vadovavimo efektyvumas | 1□ 2□ 3 [x]  4□ |
| 4.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3 [x]  4□ |
| 4.5. Bendras įvertinimas (pažymimas vidurkis) | 1□ 2□ 3 [x]  4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 5.2. Užduotys iš esmės įvykdytos arba viena neįvykdyta pagal sutartus vertinimo rodiklius |  Gerai [x]  |
| 5.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 5.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. Strateginio mąstymo ir pokyčių valdymo kompetencija. |
| 62. Vadovavimo kolektyvui, žmonėms (gebėjimas motyvuoti, įkvėpti).  |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**7. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 7.1. Projekto KOKYBĖS KREPŠELIS (ES dotacija) įgyvendinimas  | Auganti mokinių pažanga, gerėjantys akademiniai rezultatai. Modernizuotas ugdymo procesas, sustiprintos mokytojų IT kompetencijos. Pagerėjusi mokinių emocinė būsena, sustiprėjęs reikalingų gebėjimų vystymas.  Padidėjusi mokinių mokymosi motyvacija, plačiau ir aktyviau naudojamos skaitmeninės ugdymo priemonės, atsinaujinta materialinė bazė.  | Įgyvendintos visos KOKYBĖS KREPŠELIO plane 2022 metams numatytos priemonės  |
| 7.2. Užtikrinti ugdymo turinio atnaujinimo (toliau – UTA) diegimą įstaigoje.  | Sudaryta UTA įgyvendinimo ir koordinavimo grupė. Iki 2022-05-01 parengtas įstaigos pasirengimo UTA diegimui veiksmų planas. Iki 2022-12-31 plane numatytos veiklos įgyvendintos 100 proc | Įgyvendinta/neįgyvendintaĮgyvendinta/neįgyvendintaĮgyvendintos veiklos procentais  |
| 7.3. Didinti DVS „Kontora“ naudojimą įstaigos veikloje.  | Įstaigoje rengiamų siunčiamų ir vidaus dokumentų ir darbuotojų prašymų, parengtų įrašo forma, dalis parengta DVS „Kontora“ priemonėmis ne mažiau 80 proc. | Parengtų dokumentų dalis procentais. |
| 7.4. Užtikrinti reikalavimus atitinkančią įstaigos interneto svetainę. | Iki gegužės 1 d. sukurta/atnaujinta internetinė svetainė atitinka bendrųjų reikalavimų valstybės ir savivaldybių institucijų ir įstaigų interneto svetainėms aprašą. Nuolat sudaromos sąlygos visuomenei gauti visą viešą informaciją apie įstaigoje teikiamas paslaugas, užtikrinant jų veiksmingumą, pateikiamos informacijos aktualumą, patikimumą, paieškos galimybes ir reguliarų informacijos atnaujinimą.  | Įgyvendinta/neįgyvendintaĮgyvendinta/neįgyvendinta |
| 7.5. Sumažinti administracijos (direktorius, pavaduotojai, ūkvedys, buhalteriai ir kt.) darbuotojų atostogų likučius. | Įstaigos administracijos darbuotojų atostogų likučiai 2021-12-31 dienai ne daugiau kaip 5 darbo dienos. | Įstaigos administracijos darbuotojų atostogų likučiai darbo dienomis. |

**8. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 8.1. Nacionalinio ar savivaldybės lygmenų teisės aktų, dokumentų pakeitimai |
| 8.2. Numatytų veiklų įgyvendinimui skirtas finansavimas (sumažintas, negautas). |
| 8.3. Žmogiškieji ištekliai ir faktoriai, veiksniai, turintys įtakos žmogiškiesiems ištekliams. |
| 8.4. Force majore (įvykiai ar aplinkybės, kurių negalima nei numatyti arba išvengti, nei kuriomis nors priemonėmis pašalinti). |

**VI SKYRIUS**

**VERTINIMO PAGRINDIMAS IR SIŪLYMAI**

 **10. Įvertinimas, jo pagrindimas ir siūlymai:** 2021 m. vadovo veiklos ataskaitą vertinti - ,,gerai“. Pasiūlymas: tobulinant mokytojų kvalifkaciją, gerinant mokymo(si) aplinką, siekti aukštesnių pasiekimų rezultatų.

Progimnazijos tarybos pirmininkė \_\_\_\_\_\_\_\_\_\_ Daiva Matulaitienė 2021-01-28

 (parašas) (data)

 **11. Įvertinimas, jo pagrindimas ir siūlymai:** Vertinu gerai. Siūlau nustatyti vieneriems metams pareiginės algos kintamąją dalį 5 % pareiginės algos pastoviosios dalies dydžio.

Marijampolės savivaldybės meras \_\_\_\_\_\_\_\_\_ Povilas Isoda \_\_\_\_\_\_\_\_\_\_

 (parašas) (data)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

Direktorius \_\_\_\_\_\_\_\_\_\_ Jonas Kukukas \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)